b'\n_START_ARTICLE_\nNederlandsk India\n_START_PARAGRAPH_\nNederlandsk India (nederlandsk: Nederlands-Indi\xc3\xab; indonesisk: Hindia Belanda), ogs\xc3\xa5 kjent som Nederlandsk \xc3\x98stindia, er den offisielle benevnelsen p\xc3\xa5 Nederlands kolonier i S\xc3\xb8r\xc3\xb8st-Asia i perioden 1815 til desember 1949 da den selvstendige staten Indonesia ble opprettet som f\xc3\xb8lge av den andre verdenskrig. Nederlandsk India ble opprettet fra de nasjonaliserte koloniene til Det nederlandske ostindiske kompani som kom inn under administrasjonen til den nederlandske regjering i 1800._NEWLINE_I l\xc3\xb8pet av 1800-tallet ble Nederlands besittelser og hegemoni utvidet, og n\xc3\xa5dde sin st\xc3\xb8rste territoriale utstrekning tidlig p\xc3\xa5 1900-tallet. Kolonien bidro til den nederlandske globale prominens innen handel med krydder og landbruksavlinger p\xc3\xa5 1800-tallet og til tidlig p\xc3\xa5 1900-tallet. Begrepet Indonesia kom i bruk som geografisk lokalisering etter 1880. Tidlig p\xc3\xa5 1900-tallet begynte lokale intellektuelle utvikle begrepet Indonesia som en nasjonalstat, og satte i gang en politisk bevegelse for uavhengighet._NEWLINE_Japans okkupasjon under den andre verdenskrig oppl\xc3\xb8ste og avviklet mye av den nederlandske kolonistaten og dens \xc3\xb8konomi. Som f\xc3\xb8lge av Japans kapitulasjon i august 1945 erkl\xc3\xa6rte indonesiske nasjonalister uavhengighet som de kjempet for \xc3\xa5 sikre i den p\xc3\xa5f\xc3\xb8lgende den indonesiske nasjonalrevolusjonen. Nederland anerkjente indonesisk selvstendighet ved den nederlandske-indonesiske rundbordskonferansen som ble holdt i Haag i 1949, med unntak av Nederlandsk Ny-Guinea, det vil si Vest-Papua (tidligere kalt Irian Jaya), som ble avgitt til Indonesia i 1963 i henhold til avtalen i New York.'